﻿ UNIVERSITATEA DE STAT DIN MOLDOVA FACULTATEA “DREPT” CATEDRA TEORIA ŞI ISTORIA DREPTULUI Autor: studenta grupei 106, Berbinschi Renata TEMA: CODUL CIVIL FRANCEZ DIN 1804 CODUL CIVIL GERMAN DIN 1900 ANALIZA COMPARATIVĂ Lucru individual Conducător ştiinţific: profesor universitar, Malanciuc Iurie CHIŞINĂU-2014 Cuprins: Codul Civil francez din 1804…………… …………………………………………………………3 Codul Civil german din 1900………………………………………………………………… … 9 Analiza comparativă…………………………………………………………………………………12 Surse…………………………………………………………………………………………………………14 Codul Civil francez(1804) Vasta experienţă de codificare şi aplicare a codurilor după Marea Revolutie în Franţa este un exemplu strălucit de evoluţie pe calea reformelor Din perspectiva principiului separaţiei puterilor şi în spiritul filozofiei Revoluţiei franceze legiuitorul în exclusivitate întruchipa suveranitatea naţională, iar legea ca expresie a voinţei generale era considerate unicul izvor de drept Codificarea napoleoniană reprezenta o operă legislativă fara precedent, consacrând unificarea dreptului francez şi noua ordine socială Este interesant faptul că reprezentaţii şcolii istorice din Germania se pronunţase împotriva codificării dreptului în Germania, deoarece considerau dreptul ca un produs al circumstantelor istorice şi al conştiinţei colective şi nu ca produs arbitrar şi artificial al voinţei legiuitorului, care nu ţine cont de dezvoltarea istorică a dreptului Savigny considera că codificarea imobilizează dreptul, plasându-l în forme neschimbătoare Astfel, încă de la începuturi problema codificării s-a pus în legătură cu caracterul static al dreptului Codul civil francez nu conţine nici o normă, nici o directivă cu privire la interpretarea legilor, cu atît mai puţin cu privire la completarea lor Au fost menţionate două mentalităţi deosebite, care au avut o influentă în alcătuirea şi apoi interpretarea Codului Pe de o parte, concepţia metafizico-raţionalistă a revoluţionarilor francezi, care au avut o profundă influenţă asupra interpreţilor Codului, pe de altă, spiritual tradiţionalistă şi realistă al practicienilor francezi, de care erau patrunşi autorii Codului Cunoaştem faptul că la constituirea Codului a participat o comisie, însa tot procesul era supravegheat de Napoleon Unul din membrii comisiei, Portalis, a fost autorul cărţii preliminare a Codului, în care se expuneau principiile filozofice şi care a fost suprimată în redacţia finală ca fiind prea teoretică Prima concepţie nu este altceva decît traducere în drept a metafizicii Revoluţiei franceze, care considera că societatea este organizată dupa norme impuse de raţiunea omenească Aceiaşi oameni, care au crezut că pot construi o societate numai pe baza unor postulate metafizice, au considerat că prin codificare se exprima tot dreptul, că nimic nu-i scapă legiuitorului, rolul judecătorului nefiind decît stricta aplicare a legii Concepţia revolutionară este aceea a suveranităţii naţionale absolute şi singura în masură să creeze drept şi a unei separaţiuni a puterilor iarăşi absolută, care impiedica pe judecători de a completa legea Concepţia autorilor Codului însă era alta, Codul Civil francez este opera unor oameni în strîns contact cu viaţa, o operă omenească, care fiind produsul condiţiilor de viaţă ale timpului nu-l poate opri pe acesta în loc De unde posibilitatea pentru judecător de a completa lacunele legii, posibilitate care rezultă atât din structura Codului, cât şi din art 4, care obliga pe judecator să judece şi, în sfârşit, din inseşi concepţiile exprimate de autorii Codului În sfîrşit, autorii Codului nu numai că recunoşteau jurisprudenţei puterea de a completa legea, dar şi îi recunoşteau putere de lege Autorii Codului au prevăzut faptul că ar fi posibilă existenţa unor lipsuri şi au admis că obiceiul şi jurisprudenţa le vor suplini Un astfel de monument legislativ, precum era Codul lui Napoleon, a impresionat enorm, fiind normal că juriştii epocii să fi avut cultul legii, considerându-l perfect şi definitiv Bonnecase spunea că apariţia Codului Civil în 1804 a stârnit un aşa entuziasm în rândurile juriştilor francezi, încât principalele preocupări ale lor au fost absorbite de interpretarea lui, iar cînd îndrăzneau-rar-să obiecteze ceva, o făceau într-o formă aşa de timidă, ca spiritul critic parcă disparea Până la Revoluţia franceză, Franţa epocii feudale era divizată în două regiuni total diferite în ceea ce priveşte dreptul pozitiv În partea vestică era “ţara cutumelor, unde obiceiul pamântului era principalul izvor de drept, acest obicei putea varia de la o regiune la alta” La Est se întindea “ţara dreptului scris”, aici a persistat mult timp influenţa romană datorită dreptului scris incorporat în Corpus iuris civilis , al lui Iustinian Ori de cîte ori cutumele nu prevedeau Soluţia, aceste legi se aplicau ca o “raţiune scrisă” Un factor decisiv pentru unificarea legislativă a Franţei a fost doctrina În sec XVII consilierul Ludovic al XIV-lea, împreuna cu o comisie, elaborează noi ordonanţe, care au avut o considerabilă contribuţie la unificarea regulilor de drept de pe teritoriul Franţei In sec XVIII se accentuează mai mult procesul de unificare şi accelerare legislativă Adunarea Constituantă avea scopul de a crea un cod civil de legi pentru toată populaţia, dar lucrarile se amană mereu şi nimic nu se poate finaliza Conştient de faptul că întocmirea legilor politice devenise o necesitate, imediat dupa Victoria de la Marengo, Napoleon începe redactarea noului cod civil împreună cu o comisie specială Elaborarea Codului Civil francez a început în perioada Consulatului Elaborarea proiectului a durat 4 luni şi a fost supus dezbaterii în Consiliul de Stat(în 102 sedinte) Pentru a deveni cod, proiectul urma să treacă prin secţia legislativă a Consiliului de Stat şi apoi să fie discutat în cadrul şedinţelor Ulterior, proiectul a fost prezentat (de către Portalis), pentru dezbateri, în Parlament, arătându-se că autorii proiectului au căutat să păstreze, pe cât era posibil, cutumele şi ordonanţele regale, nerenunţânt decât la cele “al căror spirit a dispărut în faţa altui spirit” şi păstrându-le pe cele care “sunt legate de marile schimbări ce au avut loc în ordinea politică” Codul Civil a fost adoptat între anii 1803 şi 1804, sub forma unui număr de 36 de legi, care au fost reunite într-un singur cod la 21 martie 1804 Codul Civil era strucurat pe trei cărţi, a căror întindere diferă, împarţite la rîndul lor în 8 titluri Structura Codului Civil: * prima carte era întitulată “Despre persoane” , care se referea la statutul civil al persoanei (naţionalitatea,domiciliul, căsătoria, divorţul, minoritatea); * a doua carte priveşte “Bunurile şi diferitele modificări ale proprietăţii”; * cartea a treia, întitulată “Diferite moduri de dobândire a proprietăţii” cuprindea proprietatea, dobândirea şi transmiterea tuturor drepturilor reale, succesiunile, donaţiile şi testamentele, contractele speciale, privilegiile şi ipotecile, prescripţia În ceea ce priveşte proprietatea, codul consacra abolirea regimului feudal şi libera circulaţie a pamânturilor Dreptul de proprietate reprezintă potrivit codului, unul dintre atributele personalităţii, reluându-se astfel teza din “Declaraţia drepturilor omului şi cetăţeanului” care îl proclamase: “Drept sacru şi inviolabil, de care nimeni nu poate fi privat decât în baza unei juste şi prealabile îndemnizaţii” Codul Civil consacră concepţia romană clasică asupra proprietăţii: proprietatea este dreptul de a uza, folosi şi dispune de un lucru în mod absolut, exclusiv şi perpetuu Fără drept absolut, proprietarul are facultatea de a dispune cum vrea de la lucrul său, de a-l conserva sau a-l distruge fără a da socoteala nimanui; fiind drept exclusiv, proprietarul are asemenea prerogative asupra bunului şi numai el se poate împotrivi ca o altă persoană să şi-l însuşească, iar ca drept perpetuu, proprietatea nu se stinge prin nefolosinţă, ci se transmite persoanelor ce se substituie proprietarului decedat sau celui care îşi înstrăinează lucrul De asemenea, dreptul de proprietate este privit asemenea unei suveranităţi absolute şi intolerante: proprietarul trebuie să se bucure de o imunitate absolută, căci dreptul său, opozabil tuturor, impune membrilor societăţii un respect total şi abţinerea de la orice faptă care ar putea să-I stânjenească exerciţiul Cu toate acestea, necesitatea existenţei unor restricţii aduse exerciţiului dreptului de proprietate este evidentă Astfel, Codul reglementează existenţa unor servituţi naturale si altele legale Servituţiile naturale constau în îndatorirea locurilor inferioare de a primi apele ce curg firesc din locurile superioare, fara ca mâna omului să fi contribuit la aceasta, în obligaţia proprietarului care foloseşte apa ce trece, prin fondul său de a-I lăsa cursul firesc la ieşirea din proprietatea sa, în obligaţia grăntuirii fondurilor limitrofe,etc Potrivit Codului Civil francez, proprietatea se poate dobândi şi prin prescriptive achizitivă sau uzucapiune, altfel spus, prin posesiunea prelungită a unui lucru pentru un timp determinat Uzucapiunea apare astfel ca una dintre cele mai necesare instituţii ale oridinii sociale, menită sa asigure cît mai eficient dreptul de proprietate, uşurând în acest fel poziţia proprietarului Într-adevar, cel ce a obţinut prin cumpărare, donaţie, succesiune, nu-i putea dobândi dreptul de proprietate decât dacă si cel de la care a dobândit era proprietar Problema se punea în aceiaşi termini pentru toţi posesorii succesivi ai lucrului şi dacă unul singur dintre ei nu ar fi proprietar, toţi cei care ar fi urmat nu ar fi dobândit nici ei această calitate În această situaţie, a face dovadă dreptului de proprietate a tuturor posesorilor precedent era o imposibilitate, fapt pentru care juriştii medievali au numit o asemenea probă “proba diabolică” In privinta materiei obligaţiilor, amintim cîteva prevederi importante cuprinse în Codul lui Napoleon Astfel: -absolutismul dreptului de proprietate îi corespunde libertatea contractuală şi forţa obligatorie a contractului, ambele intemeiate pe principiul autonomiei de voinţă În acest sens, Codul Civil proclamă: “Convenţiile legal încheiate au putere de lege pentru cei care le-au încheiat Ele nu pot fi revocate decât prin consimţământul mutual sau pentru cauzele autorizate de lege Ele trebuie exercitate cu bună-credinţă”; - libertatea contractuală şi forţa obligatorie a contractului acordă proprietarilor mijloacelor de producţie posibilitatea de a realiza, prin intermediul contractelor, conţinutul dreptului lor de proprietate; -având drept izvoare juridice contractul, delictul, legea, obligaţia este definită în cod ca o legatură de drept prin efectul căreia o persoană, debitorul, este ţinut faţă de o alta, creditorul, să dea, să facă sau să nu facă ceva; -potrivit art 1101, contractul sau convenţia este acordul formal a două sau mai multe voinţe destinate să producă efecte juridice( să dea naştere, să modifice sau să stingă un raport juridic); -valabilitatea unui contract era subordonată existenţei a patru condiţii: capacitatea, consimţământul, obiectul şi cauza; -cvasi-contractele, al doilea izvor al obligaţiilor, sunt fapte ilicite şi voluntare ale unei părti, dar fără acordul prealabil al celeilalte părţi; -delictele şi cvasi-delictele sunt urmatoarele două izvoare de obligaţii, primele sunt fapte ilicite săvârşite cu intenţia de a vătăma, iar celelalte sunt tot fapte ilicite, dar săvârşite fără intenţie, prin imprudenţă sau neglijenţă Codul lui Napoleon cuprinde în această materie, texte normative fundamentale pentru dreptul civil Astfel, art 1382 prevede că “orice faptă a omului, care pricinuieşte altuia o pagubă, obligă pe acela, din a cărui culpa a fost provocată, să o repare”, iar art 1383 prevede faptul că “fiecare e răspunzător de paguba pe care a pricinuit-o nu numai prin faptul său, dar şi prin neglijenţa sau imprudenţă” Potrivit Codului, răspunderea este angajată daca sunt îndeplinite următoarele condiţii: existent faptei ilicite, a unui prejudiciu, a culpei autorului faptei ilicite şi a unui raport de cauzalitate între faptă ilicită si culpabilă de o parte şi prejudiuciul de alta Părinţii răspund pentru daunele pricinuite de copiii lor minori ce locuiesc împreună cu ei, stăpânii şi comitenţii pentru prejudiciul cauzat de servitor şi presupuşii lor în funcţiile ce li s-au încredinţat, iar instituitorii şi artizanii, pentru pagubele pricinuite de elevi şi ucenicii lor în timpul în care îi au în supraveghere -ultimul izvor al obligaţiilor este legea; obligaţiile produc efecte generale care constau într-o îndoită prerogativă a creditorului: să ceară debitorului execuţia şi să prevină actele prin care acesta, din neglijenţă sau înşelăciune şi-ar micşora patrimonial sau ce alcătuieşte gajul comun al creditorului Pentru obţinerea despăgubirii, codul prevedea să se dovedească atât prejudiciul moral sau material cauzat creditorului prin neexecutare, cât şi existenţa unei culpe imputabile debitorului Garanţiile personale şi cele reale puse la dispoziţia creditorului sunt reglementate în mod amănunţit în Codul lui Napoleon Garanţiile personale constau în obligaţia uneia sau mai multor persoane de a plăti datoria debitorului în cazul cînd acesta nu şi-ar plăti-o Astfel, creditorul va avea pe lânga debitorul principal şi unul subsidiar, asupra căruia poseda drept de gaj general Garanţiile reale constau în afectarea de către debitor a unuia sau mai multor bunuri în vederea garantării plăţii datoriei sale Din aceasta rezultă o consecinţă importantă care evidenţiază superioritatea garanţiilor reale asupra celor personale: bunul este sustras de la urmarirea celorlalţi creditori, fiind afectat cu o precădere satisfacerii creanţei garantate Reglementări importante ale Codului sunt şi în materia succesorală, materia în care este stabilită voinţa şefului de familie care redobândeşte dreptul de a dispune mortis causa de bunurile sale, păstrându-şi însă instituţia rezervei succesorale, care limita dreptul de dispoziţie, precum şi în privinţa relaţiilor de familie În această marterie, Codul: * ocrotea familia legitimă, lipsind de drepturi copiii născuţi în afara căsătoriei; * a restaurat “autoritatea parintească”; * a reintrodus consimţământul părinţilor la căsătoria copiilor Codul Civil francez nu a fost ocrotit de critici uneori virulente, la adresa unor instituţii fundamentale cuprinse în el A existat şi există în continuare o dispută accentuată între admiratorii pasionaţi ai codului, adepţi unui conservatorism fără rezerve şi specialişti care solicitau nu numai modificarea substanţială a codului, ci chiar elaborarea unuia nou În numeroase rînduri a fost încercată modificarea sau elaborarea unui alt cod, însă în anul 1964 a avut loc revizuirea radicală al acestui cod, considerat un an de referinţă în istoria legislaţiei civile franceze: Astfel amintim principalele instituţii modificate sau introduce în legislaţia civilă franceză: * tutela(1964); * regimurile matrimoniale(1965); * protecţia incapabilor majori, cuprinzând o amplă reformă a incapacităţilor civile(1968); * dreptul rudeniei, cu introducerea autorităţii părinteşti, menită să înlocuiască vechea “putere părintească(1970); * filiaţia(1972); * divorţul(1975); * instituţia subdiviziunii(1977); * instituţia adopţiei(1966 si 1976); * reforma vîrstei majoratului civil(1974) Aceste modificări nu au vizat întregul Cod Civil, multe capitole au rămas neatinse( de exemplu, obligaţiile) Legislaţia franceză a fost introdusă în multe teritorii supuse imperiului, precum: Belgia, Marele ducat de Luxemburg, o parte din Elvetia, Italia, etc Către sfârşitul sec al XIX-lea, dreptul francez se extinde şi în ţări neeuropene În prima jumătate a sec XX, dreptul francez a fost receptat în mod direct în coloniile franceze, în state asiatice şi africane apărute dupa dobândirea independenţei fostelor colonii Cea mai importantî receptare a dreptului francez a avut însa loc în principalele ţări europene Napoleon mărturisea: “Adevarata mea glorie nu constă în a fi câştigat patruzeci de bătălii; Waterloo va şterge amintirea atâtor biruinţe Ceea ce va trăi veşnic este Codul meu Civil” Codul Civil francez a rămas modelul de urmat în întreaga lume timp de aproape un secol, adică pîna la apariţia Codului Civil german din august 1896, intrat în vigoare in 1900 Codul Civil german(1900) Codul Civil german reprezintă unul dintre cele mai importante şi originale monumente legislative ale marelui sistem juridic romano-germanic El reprezintă o enormă codificare burgheză Acest cod promovează elemente inedite, un limbaj tehnicist pronunţat, are o structură originală, toate acestea diferenţiindu-l de Codul Civil francez, asigurându-i o poziţie particulară în cadrul marelui sistem de drept Îşi găseşte unul dintre izvoarele principale, în dreptul roman Astfel, cea mai mare parte a soluţiilor promovate de cod îşi găsesc izvorul în acel “drept comun” german de origine romană Caracterul romanist al codului reiese, în primul rînd, din faptul-denotând formaţiunea autorilor proiectului-ca B G B urmeaza fidel ordinea de materii obişnuiţa a tratatelor de pandecte(culegere de opinii ale juriștilor romani asupra principalelor probleme de drept, alcătuită în vremea împăratului Iustinian și adaptată în timp nevoilor noilor instituții) Codul cuprinde o parte generală in care se află toate principiile ce stau la baza reglementării raporturilor juridice civile; cele patru părţi speciale(“Dreptul obligaţiilor”;“Drepturile reale”;“Dreptul familiei “;“Moştenirea”) De asemenea utilizează limbajul juridic inaccesibil persoanelor neiniţiate Fiecare termen are un sens invariabil iar studierea codului devine şi mai dificilă din cauza tehnicii trimiterilor de la un paragaf la altul Spre deosebire de Codul Civil francez, evită formulările generale, regulile de un conţinut larg Codul Civil german “poarta amprenta timpului său, fruct al şcolii pandectiste şi al conceptualismului juridic german din sec al XIX-lea, el aduce abstracţia la extreme şi se exprimă într-un limbaj în acelaşi timp riguros şi de neînteles pentru profan” Lucrările asupra proiectului codificării legislative germane au început în anul 1874, care a trecut trei etape de proiectare şi doar în al treilea proiect, Codul a fost acceptat de Reichstag in 1896, iar a intrat în vigoare la 1 ianuarie 1900 Pe lînga faptul că acest Cod este un produs al ştiinţei pandecte, în el se resimte influenţa dreptului roman Deja la începutul secolului XIX reprezentanţii burgheziei germane şi juriştii mai competenţi au susţinut idea de unificare a legilor sub forma de Cod Civil german Însă încercările au eşuat la începutul secolului XIX Nobilii germani însă erau împotriva codificării, deoarece prin aceasta ei îşi pierdeau privilegiile O nouă etapă de luptă pentru codificarea legilor germane a venit odată cu unificarea statelor germane sub conducerea Prusiei, astfel formându-se Imperiul German în anul 1871, ceea ce a dus la nişte condiţii prielnice pentru codificare In 1874, Bundesrat(consiliul imperial) a enunţat prima comisie oficială care se ocupa cu prelucrarea Codului Civil german Sistemul Codului al lui Napoleon a fost respinsă unanim După 13 ani, în anul 1887 a fost declarată finalizarea codificării Peste doi ani au apărut critici cu privire la acest Cod Chiar şi Bismark a numit acest proiect “cutia Pandorei” O apreciere rea a fost dată şi de Asociaţia avocaţilor germani Cauzele respingerii acestui proiect au fost: romanizarea excesivă, definiţiile numeroase şi incompatibilitatea accentuată în raport cu realitatea social-economică a Germaniei secolului XIX Însă în 1890 s-a format o altă comisie care a început redactarea Codului Unele compartimente au fost schimbate total, au extins secţiunile sociale, a fost modificat modul de exprimare, s-a redus din utilizarea terminologiilor romane şi au fost lichidate numeroase denumiri ale organelor juridice De aceasta dată Reichstagul a acceptat acest proiect(1896), iar la 1 ianuarie 1900 a intrat în vigoare O trasatură a codului german este reprezentată de existenţa clauzelor(prevedere curpinsa într-un act juridic) generale, care îi conferă o fizionomie proprie O normî cu caracter general din acest Proiect dispune: "Persoanele fizice şi persoanele juridice participante la raporturile juridice civile trebuie să îşi exercite drepturile şi să îşi execute obligaţiile cu buna-credinţă în acord cu ordinea publică şi bunele moravuri” Una din cele mai însemnante clauze generale este cea privitoare la buna-credinţă Sensul acestei clauze este că, în interpretarea contractelor trebuie ţinută seama de cerinţa sincerităţii şi a încrederii reciproce Ca şi codul francez, B G B nu sancţionează abuzul de drept A fost şi în dreptul german rolul jurisprudenţei de a dezvolta şi concretiza teoria abuzului de drept Pentru aceasta ea a recurs la clauza generală a bunelor moravuri Ideea de aparenţă, şi ea caracteristică dreptului german, a fost folosită de jurisprudenţă în scopul asigurării unei anumite securităţi a circuitului civil şi comercial Jurisprudenţa a recurs la această clauză generală pentru a asigura stabilitatea circuitului comercial Invocând apariţia calităţii de proprietar a celui cu care contractase, pârâtul poate respinge pretenţiile unui adevărat proprietar pe care nu îl cunoscuse la încheierea contractului Buna-credinţă a persoanei care s-a încrezut într-o aparenţă înşelătoare este de natură să-i consolideze acesteia dreptul asupra bunului dobândit, urmând ca adevăratul proprietar să se despagubească ulterior de la cel aparent Absenţa formalismului său , în tot cazul, caracterul mai redus al acestuia în raport cu dreptul francez, reprezintă una dintre cele mai tipice trăsături ale dreptului german Aceeaşi dorinţă de promovare a circuitului juridic face B G B-ul mai puţin riguros decât codul napoleonian, în determinarea valabilităţii convenţiilor Consimţământul părţilor este suficient pentru încheierea contractului, excepţiile de la acest principiu fiind mult mai puţin numeroase Unul din aspectele cele mai importante pentru înţelegerea Codului german este reprezentat de reglementarea proprietăţii Codul german nu cunoaşte sistemul transcripţiilor imobiliare care sunt prezente în codul francez Orice transmisiune urmează a fi scrisă în cartea funciară, despre care se precizează că îndeplineşte trei funcţii: una defensivă, translativă, de publicitate Caracteristic Codului german este faptul că nu deosebeşte posesiunea calificată, de detenţiunea precară, în ambele cazuri deţinătorul bucurându-se de prezumţia de proprietate Codul a evidenţiat în cel mai luminos mod principiile de bază a gândirii juridice civile din secolul XIX Cele mai importante din ele fiind libertatea contractuală, inclusiv obligaţiile acestuia, proprietatea privată, inclusiv dreptul de moştenire O atenţie deosebită merită progresul legislaţiei sociale: * legea asigurării în caz de boală(1883); * legea asigurării în caz de accident(1884); * legea asigurării în caz de handicap(sau invaliditate) (1889); * legea cu privire la protecţia drepturilor muncitorilor(1891) Codul Civil german conţine 2385 de articole Principala particularitate a B G B în raport cu Codul civil francez este structura acestuia, care conţine o Parte generală, aplicabilă celeilalte părţi, mai numită şi Parte specială Partea generală a Codului civil german cuprinde cele mai importante principii, care stau la baza reglementării raporturilor civile Structural, Codul civil german include 5 cărţi, după cum urmează: Cartea I - Partea generală; Cartea a II-a -Dreptul obligaţiilor; Cartea a III-a - Drepturile reale; Cartea a IV-a - Dreptul familiei Cartea a V-a - Moştenirea O particularitate a B G B este limbajul sofisticat, cu un nivel înalt de abstractizare, greu de înteles pentru persoanele neiniţiate Aceasta îl face să fie un act normativ în exclusivitate pentru profesionişti, fapt ce îl departează mult de Codul civil francez, care are un limbaj mult mai simplu, accesibil chiar cititorului de rand Codul civil german se mai deosebeşte de alte coduri şi prin cazuistica( Parte a teologiei scolastice medievale care încearcă să rezolve cazurile de conștiință și să justifice unele practici imorale printr-un sistem de norme etice abstracte și prin subtilități logice, devenite cu vremea pură sofistică) sa abstractă În concepţia autorilor B G B -lui, codul trebuie să reglementeze în detaliu toate efectele, să cuprindă toate aspectele ce s-ar putea înfăţişa instanţelor În vederea atingerii acestui scop, Codul civil german evită formulările generale, foarte rar conţine definiţii, precum şi evită regulile cu un conţinut desfăşurat, foarte frecvent intâlnite în Codul civil francez Codul a apărut din dorinţa de a impune o lege cu caracter naţional prin care să se elimine obiceiurile şi codurile de legi din diversele teritorii ale Germaniei, care se contraziceau adesea Analiza comparativă Codul Civil german a preluat unele elemente din Codul Civil francez, însă trebuie de remarcat faptul că există şi deosebiri dintre aceste doua coduri Izvoarele acestor coduri: Codul Civil francez: Dreptul roman în interpretarea universităţilor medievale europene Cutumele franceze Legislaţia revoluţionară(care exista înaintea Codului Napoleon) Codul Civil german: Dreptul roman bazat pe pandecte Codul civil prusian Oglina saxonă Structura: Codul Civil francez: a fost realizat pe baza dreptului roman( ceea ce priveşte proprietatea, moştenirea, persoanele) Codul este compus din: partea introductivă, trei cărţi care se divizează în titluri, titlurile se divizează în capitole, iar capitolele în articole Astfel cunoaştem: Partea introductivă(6 articole preliminare referitoare la aplicarea legilor în general) 1 despre “Persoane”; 2 despre “Bunuri şi dosebitele modificări ale proprietăţii”; 3 despre “Diferitele moduri în care se dobândeşte proprietatea” Codul Civil german: este simţitoare influenţa dreptului roman, însă terminologiile latine au fost schimbate cu cele germane Sistemul bazat pe pandecte conţine 2 părţi: -Legea cu privire la adoptarea regulamentului; -Regulamentul în sine Aceste două părţi sunt în strînsă legătură una cu alta Codul este împărţit în 5 cărţi: 1) “Partea generală”; 2) “Dreptul obligaţiilor”; 3) “Drepturile reale”; 4) “Dreptul familiei “; 5) “Moştenirea” Istoria codificării: Codificarea Codului Civil francez a avut loc odată cu venirea la putere a lui Napoleon În Constituţia din anul 1791 a fost scris despre realizarea unu Cod al Frantei unic pentru toţi Lucrările au început chiar în timpul revoluţiei În cazul Codului Civil german, comisia a lucrat 14 ani, însa codul nu a fost acceptat din cauza limbajului prea complicat şi prezenţa noţiunilor abstracte A doua comisie care a lucrat asupra codificării a fost alcatuită din oameni specialişti în domeniul juridic Codul a intrat în vigoare în anul 1900 Concluzia: Pe parcursul istoriei, codificarea, în general vorbind, a jucat un rol pozitiv, căci a stimulat unificarea dreptului în cadrul statelor naţionale, a ajutat procesul de modernizare a sistemului de drept, a răspuns necesităţii de certitudine şi siguranţa pe care o reclamă persoana, a facilitat orientarea în sistemul de drept a celor ce aplică şi interpretează legile Aceste două Coduri au avut o influenţă mare asupra altor state, deoarece răspîndirea lor în lume a dus la alte codificări, însa în urma încercărilor de a face ceva “al său”, oricum se resimte influenţa germană şi franceză(spre exemplu în Italia, Belgia, Spania, Olanda-francez; Grecia, Austria, Elveţia, Ungaria- german) Surse: “Кодификация права Германии” Антропов Р В “Drept privat comparat” V D Zlătescu “Panorama marilor sisteme de drept contemporan” V D Zlătescu “Codul francez si scoala exegetica a interpretarii” E Arama “Codul Napoleon- baza codului penal şi codului civil” Nilaş O “Правовые системы стран мира Энциклопедический справочник” Сухарев А Я “Всеобщая история государства и права” Черниловский З М 